**Likumprojekta “Grozījums likumā “Par ārkārtējo situāciju un izņēmuma stāvokli”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījums likumā “Par ārkārtējo situāciju un izņēmuma stāvokli”” (turpmāk – Likumprojekts) paredz noteikt Ministru kabinetam tiesības, ja nepieciešams, pagarināt ārkārtējo situāciju vairākas reizes, katram šādam pagarinājumam nepārsniedzot trīs mēnešus.  Likumprojekts stāsies spēkā nākamajā dienā pēc tā izsludināšanas |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz starpinstitūciju darbības koordinācijas grupas (izveidota ar Ministru prezidenta 2020. gada 16. marta rīkojumu Nr. 2020/1.2.1.-60 “Par starpinstitūciju darbības koordinācijas grupu”) 2020. gada 31 .marta sēdē pieņemto lēmumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par ārkārtējo situāciju un izņēmuma stāvokli” (turpmāk – Likums) 5. panta trešā daļa paredz Ministru kabinetam tiesības, ja nepieciešams, vienu reizi pagarināt izsludināto ārkārtējo situāciju uz laiku, kas nav ilgāks par trim mēnešiem.  Likumprojekts paredz notikt, ka Ministru kabinetam ir tiesības, ja nepieciešams, pagarināt ārkārtējo situāciju vairākas reizes, bet katrs šāds pagarinājums nevar pārsniegt trīs mēnešus.  Likumprojekta mērķis ir pilnveidot tiesību sistēmu valsts apdraudējuma gadījumā – ārkārtējās situācijas laikā, lai turpinoties apstākļiem, kuru dēļ ir izsludināta ārkārtējā situācija, Ministru kabinetam būtu tiesības pagarināt ārkārtējo situāciju vairākas reizes, neizsludinot jaunu ārkārtējo situāciju. Attiecīgi, pagarinot termiņu, neatkarīgi no pagarinājumu skaita, saskaņā ar likuma “Par ārkārtējo situāciju un izņēmuma stāvokli” 3. panta otro daļu visi lēmumi un rīkojumi, kas pieņemti ārkārtējās situācijas nodrošināšanai, būs spēkā uz visu ārkārtējās situācijas laiku.  Ministru kabineta lēmumi par ārkārtējās situācijas pagarināšanu saskaņā ar likuma “Par ārkārtējo situāciju un izņēmuma stāvokli” 9. panta trešo daļu 24 stundu laikā tiek paziņoti Saeimas Prezidijam, savukārt Saeimai saskaņā ar minētā likuma 10. panta otro daļu ir tiesības noraidīt Ministru kabineta pieņemto lēmumu par ārkārtējās situācijas pagarināšanu, līdz ar ko, tas zaudē spēku un saskaņā ar Ministru kabineta lēmumu ieviestie pasākumi nekavējoties tiek atcelti. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes un sabiedrība kopumā |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neietekmē administratīvo slogu privātpersonām. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā visā valsts teritorijā izsludināto ārkārtējo situāciju un nepieciešamību nodrošināt atbilstošu lēmumu pieņemšanu ārkārtējās situācijas novēršanā un ierobežošanā, Likumprojekta pieņemšana ir steidzama un nav iespējams nodrošināt sabiedrības iesaisti regulējuma izstrādē.  Sabiedrība par Likumprojektu pēc tā pieņemšanas tiks informēta ar publikāciju oficiālajā izdevumā „Latvijas Vēstnesis”, kā arī tas būs pieejams w[ww.likumi.lv](http://www.likumi.lv/). |
| 2. | Sabiedrības līdzdalība projekta izstrādē | Likumprojekta pieņemšana ir steidzama un nav iespējams nodrošināt sabiedrības iesaisti regulējuma izstrādē. |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kanceleja |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar Likumprojektu tiek paplašinātas Ministru kabineta pilnvaras lēmumu pieņemšanā par ārkārtējās situācijas pagarināšanu |
| 3. | Cita informācija | Nav |

Ministru prezidents A. K. Kariņš

v\_sk. = 590